**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2016. december 14.** (szerda) 08 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett mb. aljegyző, Perlaki Zoltán osztályvezető, Grégerné Papp Ildikó osztályvezető

**Megjelentek:** Bánóczi Margit elnök, Gerely Gábor */késett/*, Tegzes Endre, dr. Borók György, dr. Lovas András, Papp István jegyző, Grégerné Papp Ildikó osztályvezető, Perlaki Zoltán osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen 4 fő jelen van, tehát a bizottság határozatképes. Kérdezem, hogy van-e az írásban kiküldött, kiegészített napirendhez kapcsolódóan hozzászólás, javaslat? Amennyiben nincs, szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**23/2016. (XII. 14.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. december 14-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2016. december 14-i ülésén az alábbi napirendeket tárgyalja.

1. **Nagykovácsi Nagyközség Önkormányzata 2017. évi átmeneti gazdálkodásáról szóló rendelet megalkotása E – 110**
2. **Döntés a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotásáról E – 122**
3. **Egészségügyi alapellátási körzetekről szóló rendelet módosítása E – 112**
4. **Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról E – 111**
5. **A Nagykovácsi Német Nemzetiségi Önkormányzattal kötött együttműködési megállapodás felülvizsgálata E – 108**
6. **Az Öregiskola Közösségi Ház és Könyvtár Alapító Okiratának módosítása és a módosító okirat elfogadása E – 116**
7. **A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása E – 117**
8. **Nagykovácsi Nagyközség Önkormányzata kormányzati funkcióinak felülvizsgálata E – 114**
9. **Döntés a gyermekorvosi rendelő bérleti szerződéseiről E – 113**
10. **Döntés illetményalap emeléséről E – 118**

**Határidő:** azonnal

**Felelős:** ÜB elnöke

**Papp István jegyző:** Perlaki Zoltán osztályvezető úr jelezte, hogy késni fog, kérem, hogy az 1. napirendi pontot a megérkezését követően tárgyalja a bizottság. Másrészt azt is szeretném jelezni, hogy polgármester asszony és mb. aljegyző asszony a mai napon Gyálra mentek, mert Fónagy államtitkár úr összehívta az agglomerációs települések polgármestereit egy közlekedéssel kapcsolatos egyeztetésre.

**Bánóczi Margit elnök:** Köszönöm. Akkor felcseréljük a tárgyalási sorrendet. Kezdjük a napirendben szereplő 2. számú előterjesztéssel.

**1. napirendi pont**

**Döntés a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotásáról**

**Bánóczi Margit elnök**: A napirendi pont előadója dr. Halmosi-Rokaj Odett mb. aljegyző asszony. Átadom a szót, jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

*Megérkezett Gerely Gábor, a jelenlévő bizottsági tagok száma 5.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a rendelettervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**24/2016. (XII. 14.) HATÁROZATA**

**Tárgy: Döntés a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól szóló önkormányzati rendelet megalkotását az előterjesztésben foglaltak szerint.

**Határidő:** azonnal

**Felelős:** Polgármester

**2. napirendi pont**

**Egészségügyi alapellátási körzetekről szóló rendelet módosítása**

**Bánóczi Margit elnök**: A napirendi pont előadója Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a rendelettervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**25/2016. (XII. 14.) HATÁROZATA**

**Tárgy: Egészségügyi alapellátási körzetekről szóló rendelet módosítása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az Egészségügyi alapellátási körzetekről szóló rendelet módosítását az előterjesztésben foglaltak szerint.

**Határidő:** azonnal

**Felelős:** Polgármester

**3. napirendi pont**

**Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról**

**Bánóczi Margit elnök**: Átadom a szót jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**26/2016. (XII. 14.) HATÁROZATA**

**Tárgy:** **Döntés Esztergom Város Duna-Vértes Köze Regionális Hulladékgazdálkodási Társuláshoz való csatlakozásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Magyarország helyi önkormányzatairól szóló 2011. évi CLXXXIX. törvény (Mötv.) 47.§ (2) bekezdése, 89.§ (1)-(2) bekezdése, illetve a Duna-Vértes Köze Regionális Hulladékgazdálkodási Társulás Társulási Megállapodásának vonatkozó rendelkezései alapján - minősített többséggel hozott határozatával – járuljon hozzá ahhoz, hogy Esztergom Város tagként csatlakozzon a Duna-Vértes Köze Regionális Hulladékgazdálkodási Társuláshoz.

**Határidő:** azonnal

**Felelős:** polgármester

**4. napirendi pont**

**A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

**Bánóczi Margit elnök**: A napirendi pont előadója Papp István jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**27/2016. (XII. 14.) HATÁROZATA**

**Tárgy: A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Nagykovácsi Német Nemzetiségi Önkormányzattal megkötött, 59/2015. (IV. 23.) számú határozatával elfogadott együttműködési megállapodást a mellékletben szereplő módosított tartalommal fogadja el.

**Határidő:** azonnal

**Felelős:** Polgármester

**5. napirendi pont**

**Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

**Bánóczi Margit elnök**: Átadom a szót jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**28/2016. (XII. 14.) HATÁROZATA**

**Tárgy: Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy az Öregiskola Közösségi Ház és Könyvtár Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal, az Emberi Erőforrások Minisztériuma által kiadott jóváhagyástól függően, fogadja el.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**6. napirendi pont**

**A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása**

**Bánóczi Margit elnök**: Átadom a szót jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**29/2016. (XII. 14.) HATÁROZATA**

**Tárgy: Döntés a Lenvirág Bölcsőde és Védőnői Szolgálat Alapító Okiratának módosításáról és a módosító okirat elfogadásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Lenvirág Bölcsőde és Védőnői Szolgálat Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**7. napirendi pont**

**Nagykovácsi Nagyközség Önkormányzata kormányzati funkcióinak felülvizsgálata**

**Bánóczi Margit elnök**: Átadom a szót jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**30/2016. (XII. 14.) HATÁROZATA**

**Tárgy:** **Nagykovácsi Nagyközség Önkormányzata kormányzati funkcióinak felülvizsgálata**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az alábbi határozati javaslat elfogadását:

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Nagyközség Önkormányzata Magyar Államkincstár által vezetett törzskönyvi nyilvántartásába az alábbi kormányzati funkciók beemelendők illetve törlendők:

Beemelendő, új kormányzati funkció

018010  Önkormányzatok elszámolásai a központi költségvetéssel

018020  Központi költségvetési befizetések

018030  Támogatási célú finanszírozási műveletek

900010  Központi költségvetés funkcióra nem sorolható bevételei államháztartáson kívülről

900020  Önkormányzatok funkcióra nem sorolható bevételei államháztartáson kívülről

900060  Forgatási és befektetési célú finanszírozási műveletek

056010  Komplex környezetvédelmi programok támogatása

Törlendő kormányzati funkció

074031  Család- és nővédelmi egészségügyi gondozás

074032  Ifjúság-egészségügyi gondozás

104030  Gyermekek napközbeni ellátása

091220  Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

092120  Köznevelési intézmény 5-8. évfolyamán tanulók nevelésével, oktatásával összefüggő működtetési feladatok

Felkéri a Polgármestert és a Jegyzőt a kormányzati funkció változások törzskönyvi nyilvántartáson történő átvezetésének kezdeményezésére.

**Határidő:** azonnal

**Felelős:** polgármester, jegyző

**8. napirendi pont**

**Döntés a gyermekorvosi rendelő bérleti szerződéseiről**

**Bánóczi Margit elnök**: A napirendi pont előadója Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**31/2016. (XII. 14.) HATÁROZATA**

**Tárgy: Döntés a gyermekorvosi rendelő bérleti szerződéseiről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogya 4420/115. helyrajzi számon nyilvántartott, természetben a 2094 Nagykovácsi Kaszáló u. 12-14. szám alatti gyermekorvosi rendelőre dr. Kuchárné dr. Kordé Izabella doktornővel kötött bérleti szerződést és a Jakabmedinfo Kft.-vel a bérleti szerződés módosítását hagyja jóvá.

**Határidő**: azonnal

**Felelős**: polgármester

**9. napirendi pont**

**Döntés illetményalap emeléséről**

**Bánóczi Margit elnök**: Átadom a szót Papp István jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.* Hozzátenném, hogy a Pénzügyi bizottság a 20 %-os illetményemelést támogatta egyhangúlag.

**Bánóczi Margit elnök**: Köszönöm. Van-e hozzászólás, vélemény?

**dr. Borók György**: A javaslattal egyetértek. Annyival szeretném kiegészíteni, hogy az Országgyűlés tegnap elfogadott egy törvénymódosítást, mely alapján a polgármesteri illetmények növekedtek, így Nagykovácsiban is. Az állam 100 %-ban finanszírozza ezt a növekményt. Ez a módosítás is erősíti a köztisztviselők bérének emelését. Javasolnám, hogy erről a változásról a testületi ülésen tájékoztassuk a lakosságot.

**Bánóczi Margit elnök**: Köszönöm. Van-e további hozzászólás, vélemény? Nincs. Akkor szavazzunk a határozati javaslat „B” változatáról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**32/2016. (XII. 14.) HATÁROZATA**

**Tárgy: Döntés illetményalap emeléséről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek a köztisztviselői illetményalap emeléséről szóló rendelet e4lfogadását a 20 %-os emelés jóváhagyásával.

**Határidő**: 2017. január 1.

**Felelős**:Polgármester

**10. napirendi pont**

**Nagykovácsi Nagyközség Önkormányzata 2017. évi átmeneti gazdálkodásáról szóló rendelet megalkotása**

**Bánóczi Margit elnök**: Közben megérkezett a napirendi pont előadója Perlaki Zoltán osztályvezető úr. Átadom a szót, hogy röviden ismertesse az előterjesztést.

**Perlaki Zoltán osztályvezető**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a rendelettervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**33/2016. (XII. 14.) HATÁROZATA**

**Tárgy: Nagykovácsi Nagyközség Önkormányzata 2017. évi átmeneti gazdálkodásáról szóló rendelet megalkotása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek Nagykovácsi Nagyközség Önkormányzata 2017. évi átmeneti gazdálkodásáról szóló rendeletének megalkotását az előterjesztésben foglaltak szerint.

**Határidő:** azonnal

**Felelős:** polgármester

**Bánóczi Margit elnök**: Köszönöm szépen. Kérdezem, hogy van-e további hozzászólás?

**dr. Borók György:** Több témában is szeretnék hozzászólni. Az első, a testület NATÜ Kft-vel kapcsolatos napirendjéhez érkezett módosító javaslatra vonatkozik. A NATÜ Kft. ügyvezetőjének jutalmazásával nem értek egyet. Emellett az a véleményem, hogy a NATÜ Kft. törvényellenesen működik, és mind a vezetés, mind pedig a jelenlegi feladatellátás alkalmatlan arra, hogy a település érdekében megfelelően működjön. A település költségvetésének több, mint 10 %-ával így gazdálkodni, az több, mint felelőtlenség.

**Papp István jegyző**: Csak tényként mondom, hogy az ügyvezető asszony jutalmazásával és annak mértékével egyhangúlag egyetértett a Pénzügyi bizottság.

**Gerely Gábor**: Egyetértek Borók György azon megjegyzésével, hogy felelőtlenség a NATÜ Kft. jelenlegi működése. Szerintem ez nem ügyvezető asszony hibája, hanem az egész konstrukció hibája. Mi hoztunk létre egy életképtelen szervezetet. Ügyvezető asszony azzal, ahogy megszervezi a munkát, és a megfelelő embereket megtalálja, úgy érzem egy kicsi előrelépést hozott. Az, hogy a NATÜ Kft. sikertelen, az egész szervezeten, a környezeten, illetve a működési formán múlik. Nem tudja lemodellezni egy piaci vállalkozásnak a viszonyait se, a működését se. Ügyvezető asszony nem alkalmas egy, a piaci keretek között működő kft sikerre vitelére. Ő maga mondta a hétfői bizottsági ülésen, hogy a jelenlegi helyzetet tényleg nem lehet így tovább vinni, ez pénzpazarlás. Az, hogy adjunk-e jutalmat, azt mindenki mérlegelje maga, az én véleményem az, hogy a jövőre is gondolni kell, ha az önkormányzat alá szervezzük a NATÜ Kft-t, akkor is számítanunk kell arra, hogy ezt a szervezetet valaki elvezesse.

**dr. Lovas András:** Azt szeretném kérni jegyző úrtól, hogy foglalja össze nekünk a jelenlegi helyzetet. Az eredeti napirend arról szólt, hogy meg szeretnénk szüntetni ezt a céget, ehhez képest a módosító javaslat arról szól, hogy átmenetileg, amíg bejegyzésre kerül az új önkormányzati intézmény, addig még működik. Én is azt mondanám, hogy az lenne a logikusabb, hogy a NATÜ Kft. egy egyszemélyes kft-ként működve, a helyi vállalkozókkal oldja meg a feladatot. De nem tudom, hogy erre van-e koncepció, mert ezt most itt nem látom.

**dr. Borók György**: Azt kérném, hogy a témák automatikusan kerüljenek fel annak a bizottságnak a napirendjére, amely illetékes, és a megfelelő szakértelem és szaktudás rendelkezésre áll. Az ugyanis jogi kérdés, hogy egy önkormányzati cég vezetője kaphat-e jutalmat, ezt a Ptk. szabályozza. A Ptk. szerint aggályos ez a jutalom. A cégvezetőknek prémiumot, megfelelő prémium-kitűzés alapján lehet adni. Nem tudom, hogy megtörtént-e a tavalyi üzleti terv elfogadását követően a prémium kitűzése. Ha ez szabályszerűen megtörtént és a teljesítés is mögötte van, akkor lehet prémiumot kifizetni. Jutalmat állami szférában nem kaphatnak cégvezetők, ez évek óta fennáll. Ez sajtóhír lesz, és főleg úgy, hogy a NATÜ Kft. tevékenységével vannak problémák. Zavar van a NATÜ Kft. szerepvállalása és az egész működése terén, leginkább azért, mert nincs meg a megfelelő szaktudás. Ez nem az önkormányzat hibája, hogy erre nincs itt kapacitás, mert ez annál összetettebb kérdés.

**Papp István jegyző**: Az előterjesztésben levezettük azt, hogy az elmúlt, most már egy év tapasztalatai alapján a NATÜ Kft. úgy működött, mint egy önkormányzati intézmény. Az összes bevételének 93 %-át az önkormányzattól kapta. Összesen 3 millió Ft olyan árbevétele volt, amit külső megrendelésből tudott produkálni. Nem ez jellemzi a gazdálkodó szervezeteket. Az előterjesztésben bemutattuk a költségvonzatát a működésének, hogy a 62 millió Ft 10 millióval több, mint az 52 millió, és azt hoztuk döntési lehetőségként, akarjuk-e kisebb összegből működtetni, vagy sem. Erre azt mondta a Pénzügyi bizottság, hogy várjunk meg egy lezárt évet, ne döntsünk háromnegyed év után, amikor azt ígértük, hogy várunk egy teljes évet. Azt gondoljuk, hogy ugyanezzel az állománnyal önkormányzati intézménnyé szervezve többet tud produkálni abból az összegből, amit idén elköltött. Jelen esetben az önkormányzat megrendelőként fordul a NATÜ Kft-hez, árajánlatot kér stb. Hosszadalmas procedúra mire megvalósul egy feladat. Amennyiben az önkormányzat intézménye lenne, ezt a folyamatot lényegesen lerövidíthetnénk. A másik felvetett kérdéshez kapcsolódóan el szeretném mondani, hogy a NATÜ Kft. ügyvezetője fordult polgármester asszonyhoz azzal, hogy a dolgozóinak szeretne jutalmat adni a saját kerete terhére. Mivel Nagykovácsiban minden intézmény dolgozói kapnak jutalmat, polgármester asszony úgy gondolta, hogy amennyiben a rendelkezésre álló keret lehetővé teszi, az ügyvezető részére is javasolható a jutalom. De ez nem prémium, azt a lezárt üzleti év után lehetne adni. Úgy gondolom, hogy a jutalom adása nem ütközik a Ptk-val.

**dr. Lovas András**: Továbbra is azt mondom, hogy itt az alapvető koncepcióval kellene foglalkozni. Az önkormányzatoktól már rengeteg feladatot elvettek, a településüzemeltetés maradt. Nagykovácsiban éppen az a terület, amelynek az ellátása gyengén működik. Ezt érzik a településen a lakók is.

**Bánóczi Margit elnök**: Örülök az elhangzottaknak. Nekem is hasonló az elképzelésem, bár nem mindig adtam ennek hangot. Én nem vagyok megelégedve a NATÜ Kft. működésével, ettől függetlenül nem lehet egyik pillanatról a másikra megszűntetni, amíg nincs helyette egy olyan konstrukció, amely tovább működhet. De azt, hogy most jutalmat adunk az ügyvezetőnek, én felvállalom, nem fogom megszavazni, hisz nagyon sok probléma van a NATÜ-vel. Sok lakossági panasz is van rájuk. De nem erről kellene beszélni, hanem arról, hogy hogyan tovább, hisz a településnek szüksége van egy szervezetre, mely a településüzemeltetési feladatokat ellátja.

**Gerely Gábor**: Ennek a kérdésnek nemcsak anyagi és jogi, hanem személyzeti oldala is van. Egy sikeres vállalkozáshoz képest, ahol a cégvezetőé az ötlet, a megvalósítás stb., ügyvezető asszony kapott egy kész szervezetet, több felől kapja a feladatokat, az elvárások is folyamatosan változnak. Ugyanakkor érdeme, és vitathatatlan, hogy kialakult egy kisebb csapat, aki tisztességgel dolgozik. Ezt nem szabad szétszedni, mert erre szüksége van a településnek. Valamilyen szervezeti formát ki kell alakítani nekik, amit nem tudnak ők elvégezni, arra pedig a helyi vállalkozókat kell igénybe venni.

**Papp István jegyző**: Szeretnék visszatérni az előterjesztéshez. Abból a koncepcióból indultunk ki, hogy a NATÜ eddig is intézmény gyanánt működött. Ebből következett számunkra az intézményi formára átalakítás, munkaügyi jogutódlással. Az előterjesztés azt tartalmazza, hogy indítsuk el a végelszámolást, és ha ilyen döntés születik, januárra elkészült volna az alapító okirat. Az alapító okirat befogadása minimum három hónap. Tehát az átalakulás legkorábbi időpontja az április lenne. Addig van egy átmeneti állapot, a NATÜ régi formájában ellátja a feladatot, mi finanszírozzuk. Ha átalakul intézménnyé, akkor a FEB elnök úr által felvetett feladatokat is el tudja majd látni esetlegesen, ha lesz rá igény.

**dr. Borók György**: Én nem értek egyet a kft megszüntetésével, és azt szeretném, hogy legyenek alternatívák, hogy milyen irányban történjen a változás, és ebben én szívesen kiveszem a részem, ha lehetőséget kapok rá.

Ezen kívül még négy témát szeretnék felhozni. Az első, hogy javasoltam, hogy a csütörtöki testületi ülésre hívjuk meg az érdi tankerületi vezetőt, hogy tartson tájékoztatást a változásokról. Jelenleg a legfontosabb kérdésnek tartom, hogy tisztán lássuk, hogy mi történik majd január 1-jétől az iskolával, mert úgy tudom, hogy ez a helyzet megoldatlan.

**Papp István jegyző:** 15-én délelőtt írjuk alá a szerződéseket, ezért tankerületi igazgató asszony jön Nagykovácsiba. Jelezni fogom polgármester asszony számára, hogy felmerült az Ügyrendi bizottság ülésén, hogy szeretnénk tájékoztatást kérni igazgató asszonytól a testületi ülésen.

**dr. Borók György:** A másik, hogy szeretném kérni, hogy az Ügyrendi bizottság januári ülésén kapjunk tájékoztatást a CBA beruházással kapcsolatban, természetesen zárt ülésen. Úgy gondolom, hogy ez a bizottság hatáskörébe tartozó kérdés. A következő, hogy az 1956-os pályázatot meghosszabbították. Javasolom, hogy az Emlékház udvarának felújítására kellene beadni pályázatot. Amit még utoljára szeretnék említeni, az az adventi vásárok látogatottsága és szervezettsége. Nagyon kevés az érdeklődő, az emberek megszólításával probléma van. Ez igaz egyéb rendezvényeinkre is, mindenképpen fontosnak tartanám a szervezést átgondolni.

**Bánóczi Margit elnök:** Ezt én is fontosnak tartanám. És azt gondolom, hogy mi is tudnánk segíteni a szervezéseknél, mindenkinek van jó ötlete. Kérdezem, hogy van-e további kérdés, hozzászólás? Nincs, akkor köszönöm szépen a részvételt, illetve az egész évi munkát. A bizottság ülését 09 óra 08 perckor lezárom.

K.m.f.

 Bánóczi Margit Tegzes Endre

 elnök tag